CELEX: 32019D1146
Language: bg
Date: 2019-07-04 00:00:00
Title: Решение за изпълнение (ЕС) 2019/1146 на Комисията от 4 юли 2019 година за прекратяване на антидъмпинговата процедура по отношение на вноса на горещовалцувани шпунтови прегради от стомана с произход от Китайската народна република

5.7.2019   
               
               
                  BG
               
               
                  Официален вестник на Европейския съюз
               
               
                  L 181/89
               
            
         РЕШЕНИЕ ЗА ИЗПЪЛНЕНИЕ (ЕС) 2019/1146 НА КОМИСИЯТА
         от 4 юли 2019 година
         за прекратяване на антидъмпинговата процедура по отношение на вноса на горещовалцувани шпунтови прегради от стомана с произход от Китайската народна република
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 9, параграф 1 от него,
         като има предвид, че:
         1.   ПРОЦЕДУРА
         
         
                     (1)
                  
                  
                     На 24 май 2018 г. Европейската комисия („Комисията“) започна антидъмпингова процедура по отношение на вноса на горещовалцувани шпунтови прегради от стомана с произход от Китайската народна република, като за целта публикува известие в Официален вестник на Европейския съюз (2).
                  
               
                     (2)
                  
                  
                     Разследването беше започнато след жалба, подадена от EUROFER („жалбоподателя“) от името на двама производители от Съюза, представляващи 100 % от общото производство на горещовалцувани шпунтови прегради в Съюза. В жалбата се съдържаха доказателства за дъмпинг и произтичаща съществена вреда, което се счете за достатъчно основание за започване на разследването.
                  
               
                     (3)
                  
                  
                     В известието за започване Комисията прикани заинтересованите страни да се свържат с нея, за да вземат участие в разследването. Освен това Комисията изрично информира жалбоподателя, другите известни производители от Съюза, известния производител износител и съответните органи на Китай, известните вносители, доставчиците и ползвателите, търговците, както и сдруженията, за които е известно, че са засегнати, за започването на разследването и ги прикани да вземат участие.
                  
               
                     (4)
                  
                  
                     На 22 февруари 2019 г. Комисията уведоми всички заинтересовани страни, че е взела решение да не налага временни мерки в настоящия случай, а да продължи разследването.
                  
               2.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА
         
         
                     (5)
                  
                  
                     С писмо от 11 април 2019 г. жалбоподателят уведоми Комисията, че оттегля жалбата си.
                  
               
                     (6)
                  
                  
                     В съответствие с член 9, параграф 1 от Регламент (ЕС) 2016/1036, ако се оттегли жалбата, процедурата може да се прекрати, освен когато прекратяването не е в интерес на Съюза.
                  
               
                     (7)
                  
                  
                     При разследването не бяха установени съображения, които да сочат, че прекратяването на процедурата не би било в интерес на Съюза. В този контекст Комисията отбеляза, че не са получени коментари от страните, посочени в член 21 от основния регламент, като ползвателите, вносителите или потребителите, които да сочат, че това прекратяване не би било в интерес на Съюза. Поради това Комисията счете, че разследването във връзка с вноса в Съюза на горещовалцувани шпунтови прегради от стомана с произход от Китайската народна република следва да бъде прекратено, без да е необходимо да се установи официално наличието или липсата на дъмпинг и вреда, нито на който и да било друг аспект на разследването.
                  
               
                     (8)
                  
                  
                     Поради това Комисията стигна до заключението, че антидъмпинговата процедура относно вноса в Съюза на горещовалцувани шпунтови прегради от стомана с произход от Китайската народна република следва да бъде прекратена без налагане на мерки.
                  
               
                     (9)
                  
                  
                     Заинтересованите страни бяха съответно информирани и им беше предоставена възможност да представят коментари. От заинтересованите страни обаче не бяха получени никакви коментари.
                  
               
                     (10)
                  
                  
                     Настоящото решение е в съответствие със становището на комитета, създаден съгласно член 15, параграф 1 от Регламент (ЕС) 2016/1036,
                  
               ПРИЕ НАСТОЯЩОТО РЕШЕНИЕ:
         
            Член 1
            Антидъмпинговата процедура по отношение на вноса на горещовалцувани шпунтови прегради от стомана, класирани в код по КН ex 7301 10 00 (код по ТАРИК 7301100010), с произход от Китайската народна република, се прекратява.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
         
         
            Съставено в Брюксел на 4 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 176, 30.6.2016 г., стр. 21.
         
            (2)  Известие за започване на антидъмпингова процедура по отношение на вноса на горещовалцувани шпунтови прегради от стомана с произход от Китайската народна република (ОВ C 177, 24.5.2018 г., стр. 6).